
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2023. gada 7. marta noteikumos Nr. 116 "Būvju kadastrālās uzmērīšanas noteikumi"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Būvju kadastrālās uzmērīšanas procesa vienkāršošana.
1.2. Mērķis
Mērķa apraksts
Vienkāršot būvju kadastrālās uzmērīšanas procesu un nodrošināt sabiedrību ar aktuāliem datiem par ēku. Paredzēts, ka ēkas kadastrālās uzmērīšanas brīdī ēkai nolietojums tiks vizuāli noteikts kā viens kopējs ēkas tehniskā stāvokļa vērtējums, kas tiks klasificēts pēc vienotām nolietojuma pazīmēm. Kadastrālās vērtēšanas pilnveidošanas vajadzībām ir paredzēts iegūt informāciju par fasāžu apdares materiāliem.
Spēkā stāšanās termiņš
31.12.2024.
Pamatojums
Lai nodrošinātu Nekustamā īpašuma valsts kadastra likumā noteiktās fiskālās kadastrālās vērtības un universālās kadastrālās vērtības ieviešanu no 2025. gada 1. janvāra un lai nodrošinātu samērīgu laika termiņu jaunā regulējuma ieviešanai un informācijas sistēmu izmaiņu izstrādei, projektā noteikts spēkā stāšanās datums 2024. gada 31. decembris.
1.3. Pašreizējā situācija, problēmas un risinājumi
Pašreizējā situācija
Spēkā esošie Ministru kabineta 2023. gada 7. marta noteikumi Nr. 116 "Būvju kadastrālās uzmērīšanas noteikumi" (turpmāk – noteikumi Nr. 116) paredz sarežģītu, laikietilpīgu ēkas nolietojuma procentu noteikšanas kārtību. Papildus jāņem vērā, ka šo sarežģīto un detalizēto aprēķinu un rezultātā noteikto nolietojumu ietekmē fakts, ka praksē ļoti daudzos gadījumos apvidū nemaz nevar piekļūt vairākiem ēkas konstruktīvajiem elementiem, piemēram, pārsegumam, jumta konstrukcijai, jumta segumam, lai objektīvi vizuāli novērtētu, kurai no noteikumu Nr. 116 3. pielikumā norādītajām novērtējuma grupām atbilst konkrētā konstruktīvā elementa stāvoklis.
Noteikumi Nr. 116 neparedz arī noteikt ēkas fasādes apdares materiālu un konstatēt faktu, vai ēkai ir veikti siltināšanas darbi. Nekustamā īpašuma valsts kadastra informācijas sistēmā (turpmāk - Kadastra informācijas sistēma) no būvniecības dokumentiem tiek reģistrēti dati par ēkai aprēķināto enerģijas patēriņu (MWh gadā) un aprēķināto īpatnējo enerģijas patēriņu (kWh/m2 gadā), bet ne visām siltinātām ēkām ir veikti šādi aprēķini un līdz ar to Kadastra informācijas sistēmā nav datu, ka ēka ir siltināta.
 
Problēmas un risinājumi
Problēmas apraksts
Spēkā esošie noteikumi Nr. 116 paredz sarežģītu, laikietilpīgu ēkas nolietojuma procentu noteikšanas kārtību.
Noteikumi Nr. 116 paredz noteikt ēkas nolietojumu procentos, kas ir būves kadastrālās uzmērīšanas brīdī noteiktā ēkas nolietojuma un nolietojuma pieauguma summa, aprēķinos izmantojot katram ēkas konstruktīvajam elementam noteikto nolietojumu.
Savukārt ēkas katra konstruktīvā elementa nolietojumu nosaka pēc vizuāli novērtētām tehniskā stāvokļa pazīmēm, sadalījumā pa piecām atšķirīgām grupām, turklāt noteiktos gadījumos neņemot vērā aprēķināto, bet gan izdarot attiecīgus pieņēmumus, tas ir visās noteikumu Nr. 116 3. pielikumā norādītajās vērtējuma grupās, ja aprēķinātais konstruktīvā elementa normatīvais nolietojums nav vizuālā vērtējuma intervālā, attiecīgi pieņem, ka tas ir ar zemāko vai augstāko grupas robežvērtību.
Savukārt, lai novērtētu katra konstruktīvā elementa nolietojumu, ir papildus jānosaka un jāaprēķina vēl virkne rādītāju.
Ēkas nolietojuma noteikšanas procesā tiek aprēķināts arī katra konstruktīvā elementa normatīvais nolietojums, tas ir nolietojums, kas noteikts, ņemot vērā katra ēkas konstruktīvā elementa normatīvo kalpošanas ilgumu un faktisko kalpošanas ilgumu būves kadastrālās uzmērīšanas brīdī. Vienlaikus, ņemot vērā katra konstruktīvā elementa īpatsvaru ēkā, tiek aprēķināts katra konstruktīvā elementa nolietojuma daļas procents un, summējot konstruktīvo elementu nolietojuma daļas procentus no visām daļām, iegūst ēkas kopējo nolietojumu.
Papildus jāņem vērā, ka šo detalizēto aprēķinu un rezultātā noteikto nolietojumu tāpat ietekmē fakts, ka praksē ļoti daudzos gadījumos apvidū vairāki ēkas konstruktīvie elementi, piemēram, pārsegums, jumta konstrukcija vai jumta segums nemaz nav pieejami vizuālai novērtēšanai, lai tiem objektīvi noteiktu vizuālā vērtējuma grupu.
Līdz ar to jau šobrīd spēkā esošie noteikumi Nr. 116 šādās situācijās paredz noteikt vizuālo vērtējumu visiem ēkas konstruktīvajiem elementiem pēc vertikālo konstrukciju (ārsienu) tehniskā stāvokļa vizuālā vērtējuma (44. punkts).
Kopumā no iepriekš minētā secināms, ka iegūstamais lielais datu apjoms un aprēķinu sarežģītība nesasniedz mērķi – noteikt precīzu ēkas nolietojumu.
Risinājuma apraksts
Ar projektu tiek noteikts, ka, veicot būves kadastrālo uzmērīšanu apvidū, nevērtē katru konstruktīvo elementu, bet vizuāli nosaka nolietojumu kā ēkas kopējo tehniskā stāvokļa vērtējumu, ko reģistrē Kadastra informācijas sistēmā un kas tiek izmantots kadastrālās vērtības noteikšanā.
Līdz ar to projekts paredz vienkāršot šo procesu, aizstājot laikietilpīgo ēkas nolietojuma noteikšanu ar ēkas kopējo tehniskā stāvokļa nolietojuma vērtējumu, saglabājot piecas nolietojuma grupas.
Projekts paredz vizuāli novērtēt ēkas kopējo tehnisko stāvokli atbilstoši piecām nolietojuma grupām – no V1 (ēka teicamā stāvoklī) līdz V5 (ēka praktiski avārijas stāvoklī):
- ēkas nolietojums V1 tiks piemērots ēkai, kas ir jauna vai kurai ir atjaunoti visi konstruktīvie elementi un vizuāli nav konstatējami bojājumi;
- ēkas nolietojums V2 tiks piemērots ēkai, kas ir labā tehniskā stāvoklī un ir redzamas nelielas tehniskā stāvokļa pasliktināšanās pazīmes;
- ēkas nolietojums V3 tiks piemērots ēkai, kas ir apmierinošā tehniskā stāvoklī ar redzamām tehniskā stāvokļa pasliktināšanās pazīmēm;
- ēkas nolietojums V4 tiks piemērots ēkai, kas ir neapmierinošā tehniskā stāvoklī un ir saskatāmi ēkas drošas ekspluatācijas riski;
- ēkas nolietojums V5 tiks piemērots ēkai, kas ir kritiskā stāvoklī vai ir sabrukusi un ieiešana un uzturēšanās ēkā var apdraudēt veselību vai dzīvību, vai nav iespējama.
Pāreju no nolietojuma procentiem uz piecām ēkas nolietojuma grupām plānots ieviest 2025. gada 1. janvārī.
Papildus ar projektu tiek definēts būves uzbūvēšanas gads, tas ir konstatētais vecākais ēkas vai tās konstruktīvo elementu vai inženierbūves uzbūvēšanas gads.
Problēmas apraksts
Spēkā esošie noteikumi Nr. 116 neparedz noteikt fasādes apdares materiālu, kā arī to, vai ēkai ir veikti siltināšanas darbi. Kadastra informācijas sistēmā no būvniecības dokumentiem tiek reģistrēti dati par ēkai aprēķināto enerģijas patēriņu (MWh gadā) un aprēķināto īpatnējo enerģijas patēriņu (kWh/m2 gadā), bet ne visām siltinātām ēkām ir veikti šādi aprēķini un līdz ar to Kadastra informācijas sistēmā nav datu, ka ēka ir siltināta - veikti energoefektivitātes uzlabošanas pasākumi. Gan fasādes apdares materiāli, gan fakts par ēkas energoefektivitātes uzlabošanu ir būtiski dati ēkas kadastrālajā vērtēšanā. Būvniecībā praksē vairs neizmanto aprēķināto enerģijas patēriņu (MWh gadā).
Risinājuma apraksts
Ar projektu ir paredzēts būvju kadastrālās uzmērīšanas procesā noteikt ēkas fasādes apdares materiālu un to reģistrēt Kadastra informācijas sistēmā tāpat kā konstruktīvo elementu materiālu. Līdz ar to attiecīgi tiek papildināts noteikumu Nr. 116 2. pielikums, kā arī Kadastra informācijas sistēmā vairs netiks uzturēta informācija par aprēķināto enerģijas patēriņu (MWh gadā).
Problēmas apraksts
Šobrīd noteikumi Nr. 116 paredz no 2025. gada 1. janvāra noteikt nolietojuma pieaugumu, kas ir lielums, kas raksturo, par cik procentiem būves kadastrālās uzmērīšanas brīdī noteiktais nolietojums ir palielināms kārtējā gadā, ņemot vērā katra ēkas konstruktīvā elementa materiāla vai inženierbūves normatīvo kalpošanas ilgumu, tas ir, cik ilgi atkarībā no materiāla katrs ēkas konstruktīvais elements vai inženierbūve var kvalitatīvi kalpot. Ņemot vērā, ka projekts neparedz noteikt ēkas nolietojuma procentu, līdz ar to arī nav paredzēts noteikt ēkas nolietojuma pieaugumu.
Risinājuma apraksts
Ar projektu paredzēts svītrot spēkā esošo noteikumu Nr. 116 sadaļu par ēkas nolietojuma pieaugumu.
Problēmas apraksts
Sabiedrības līdzdalības gaitā saņemts priekšlikums papildus grozījumu mērķim ietvert arī tehnisku precizējumu, tas ir precizēt ceļu apjomu rādītāju redakcijas, jo esošā redakcijā netiek nodrošināts, ka grafiskā informācija kadastra kartē ir atbilstoša reālajam ceļa platumam un nav atkarīga no ceļa seguma veida - “cietā” vai “mīkstā” seguma ceļš. Šāda nesakritība ietekmē arī autoceļu kadastrālo vērtību cietā seguma ceļiem, to nepamatoti samazinot.
Risinājuma apraksts
Ar projektu paredzēts novērst nepilnības spēkā esošo noteikumu 5. pielikuma skaidrojumos autoceļu apjoma rādītājam "platums" un attiecīgi precizēt arī apjoma rādītāju “laukums” un “garums” skaidrojumus.
Līdz ar to papildus nepieciešams veikt grozījumus Ministru kabineta 2014. gada 14. oktobra noteikumu Nr. 633 "Autoceļu un ielu būvnoteikumi" normās, kas nosaka izpildmērījumos norādāmos apjoma rādītājus.
Līdz attiecīgu grozījumu veikšanai Ministru kabineta 2014. gada 14. oktobra noteikumos Nr. 633 "Autoceļu un ielu būvnoteikumi" izpildmērījumu sagatavošanā autoceļu, ceļu, ielu un laukumu reģistrācijai Kadastra informācijas sistēmā (pēc to pieņemšanas ekspluatācijā) minētām inženierbūvēm apjoma radītāji izpildmērījumā jānorāda atbilstoši noteikumu Nr.116 5. pielikuma nosacījumiem:
21110101 - Valsts galvenie autoceļi, reģionālie un vietējie autoceļi
Laukums – autoceļa vai laukuma klātnes (klātne - brauktuve un nomales) laukums, ieskaitot veloceliņu, ietvju un apmaļu laukumu, bet neieskaitot veģetācijas aizņemto laukumu;
Platums – autoceļa vai laukuma klātnes (klātne - brauktuve un nomales) ar apmalēm platums;
Garums – autoceļa pa ceļa ass līniju vai laukuma klātnes (klātne - brauktuve un nomales) garums;
21120101 - Ielas, ceļi un laukumi ar cieto segumu
Laukums – ceļa, ielas vai laukuma klātnes (klātne - brauktuve un nomales) laukums, ieskaitot veloceliņu, ietvju un apmaļu laukumu, bet neieskaitot veģetācijas aizņemto laukumu;
Platums – ceļa, ielas vai laukuma klātnes (klātne - brauktuve un nomales) ar apmalēm platums;
Garums – ceļa, ielas pa ceļa ass līniju vai laukuma klātnes (klātne - brauktuve un nomales) garums;
21120102 - Ielas, ceļi un laukumi ar mīksto segumu
Laukums – ceļa, ielas vai laukuma klātnes (klātne - brauktuve un nomales) laukums, ieskaitot veloceliņu, ietvju un apmaļu laukumu, bet neieskaitot veģetācijas aizņemto laukumu;
Platums – ceļa, ielas vai laukuma klātnes (klātne - brauktuve un nomales) ar apmalēm platums;
Garums – ceļa, ielas pa ceļa ass līniju vai laukuma klātnes (klātne - brauktuve un nomales) garums.
Problēmas apraksts
Sabiedrības līdzdalības gaitā saņemts Ekonomikas ministrijas priekšlikums, ka noteikumu Nr. 116 68. punktu ir nepieciešams svītrot. Tas saistīts ar to, ka attiecīgais punkts prasa uzmērīt iekštelpu vai segtu ārtelpu daļas, kuru augstums ir mazāks par 1,60 m, kaut arī šādu telpas daļu neieskaita telpu grupas un ēkas kopējā platībā saskaņā ar šo pašu punktu un arī saskaņā ar Ministru kabineta 2021. gada 19. oktobra noteikumu Nr. 693 “Būvju vispārīgo prasību būvnormatīvs LBN 200-21” 15. punktu. Ekonomikas ministrija nesaredz nepieciešamību būvniecības regulējumā paredzēt, ka būtu atsevišķi fiksējamas telpu daļas, kas nav augstāka par 1,60 m, platība un šī iemesla dēļ šādus datus nebūs iespējams iegūt no Būvniecības informācijas sistēmā esošajām būvniecības lietām. Tas savukārt var radīt problēmas nākotnē nodrošināt pilnvērtīgu vienoto būves reģistrācijas procesu atbilstoši Ministru kabineta 2024. gada 9. aprīļa sēdē (prot. Nr. 15, 57. &) zināšanai pieņemtajam informatīvajam ziņojumam “Par risinājumiem vienotā būves reģistrācijas procesa ieviešanai” (23-TA-1954).
Risinājuma apraksts
Noteikumu Nr. 116 68. punkts svītrots.
Problēmas apraksts
Gadījumos, kad tiek ierosināta viena dzīvokļa ēkas kadastrālā uzmērīšana un Būvniecības informācijas sistēmā ir pieejami vai tiek iesniegti noteikumos Nr. 116 noteiktie dokumenti, Dienests ēku apvidū neapseko, visu informāciju par ēkas apbūves plānu un stāvu plānu iegūst no būvprojekta izstrādātāja stāva plāna datnes DWG vai DGN datņu formātā un ēkas izpildmērījuma plāna. Izpildmērījuma plāns atspoguļo faktisko ēkas novietojumu zemes vienībā, ēkas augstumu un kontūru, pēc kuras nosakāms faktiskais ēkas apbūves laukums un sagatavojams apbūves plāns, savukārt no būvprojekta izstrādātāja parakstītas visas ēkas stāva plāna un telpu eksplikācijas sagatavojams stāvu plāns, kas satur informāciju par ēkas sastāvā esošajām telpām un to platībām.
Saskaņā ar noteikumos Nr. 116 noteikto abi minētie dokumenti var saturēt atšķirīgu informāciju par ēkas ārējiem izmēriem un apbūves laukumu līdz 2 %, jo ēkas izpildmērījuma plāns tiek sagatavots pēc ēkas uzbūvēšanas, bet būvprojekta izstrādātāja ēkas stāva plāns parasti pirms ēkas būvniecības.
Risinājuma apraksts
Projekts paredz aizstāt apbūves plānā iekļaujamo norādi par to, ka apbūves plāns sagatavots, pamatojoties uz būvniecības dokumentiem, bez apsekošanas apvidū, ar atsauci, ka apbūves plāns sagatavots, pamatojoties uz ēkas izpildmērījuma plānu. Saskaņā ar normatīvajiem aktiem būvniecības jomā ēkas izpildmērījuma plāns nav būvniecības dokuments, bet gan viens no dokumentiem, kas nepieciešams, lai būvi pieņemtu ekspluatācijā. Apbūves plānu paredzēts sagatavot tikai no izpildmērījumā esošās informācijas.
Problēmas apraksts
Spēkā esošo noteikumu Nr. 116 8. pielikumā "Konstrukcijas veidu un materiālu pārejas tabula uz materiāliem" konstatētas dažas tehniskas neprecizitātes materiālu kodējumā.
Risinājuma apraksts
Ar projektu tehniskās neprecizitātes 8. pielikumā "Konstrukcijas veidu un materiālu pārejas tabula uz materiāliem" novērstas.
Problēmas apraksts
Lai Valsts zemes dienestā veiktu telpu grupas datu reģistrācijas vai aktualizācijas procesu, pašlaik ir nepieciešams apsekot telpu grupu apvidū, tādējādi tiek nevajadzīgi sarežģīts un pagarināts  vienkāršotās būvniecības process. 
Risinājuma apraksts
Ar projektu ir paredzēts noteikumu Nr. 116 5.2. apakšpunktā un 91. punktā svītrot vārdus “vai telpu grupas”, ņemot vērā faktu, ka telpu grupas dati kadastra informācijas sistēmā tiek reģistrēti vai aktualizēti Valsts zemes dienestā, saņemot nepieciešamo informāciju no Būvniecības informācijas sistēmas pēc attiecīgo būvdarbu izpildes būvniecības paziņošanas vai paskaidrojuma raksta procesos.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Jā
4.1. Saistītie tiesību aktu projekti
4.1.1. Grozījumi Ministru kabineta 2012. gada 10. aprīļa noteikumos Nr. 263 "Kadastra objekta reģistrācijas un kadastra datu aktualizācijas noteikumi"
Pamatojums un apraksts
Jāmaina terminoloģija - terminu "būves fiziskais nolietojums" aizstājot ar "ēkas vērtējums" un "inženierbūves normatīvais nolietojums".
Atbildīgā institūcija
Tieslietu ministrija
4.1.2. Grozījumi Ministru kabineta 2020. gada 18. februāra noteikumos Nr. 103 "Kadastrālās vērtēšanas noteikumi"
Pamatojums un apraksts
Jāmaina terminoloģija - terminu "būves fiziskais nolietojums" aizstājot ar "ēkas vērtējums" un "inženierbūves normatīvais nolietojums".
Atbildīgā institūcija
Tieslietu ministrija
4.1.3. Grozījumi Ministru kabineta 2014. gada 14. oktobra noteikumos Nr. 633 "Autoceļu un ielu būvnoteikumi"
Pamatojums un apraksts
Jāgroza attiecīgās normas, kuras nosaka izpildmērījumā norādāmo apjoma rādītāju - laukums, platums, garums skaidrojumus.
Atbildīgā institūcija
Ekonomikas ministrija
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Valsts zemes dienests
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
Veids
Publiskā apspriešana
Saite uz sabiedrības līdzdalības rezultātiem
https://tapportals.mk.gov.lv/public_participation/b8648fd4-b3c1-4a4e-a2c1-c68fbf4b8b74
6.3. Sabiedrības līdzdalības rezultāti
Saņemti divi ar projekta mērķi nesaistīti priekšlikumi:
1) no Akciju sabiedrības "Latvijas valsts meži", ar kuru aicināts precizēt noteikumu Nr. 116 5. pielikumā norādītos inženierbūvju ceļi un laukumi apjoma rādītāju - platums, garums un laukums definējumus;
2) no Ekonomikas ministrijas, svītrot noteikumu Nr. 116 68. punktu.
Abi priekšlikumi ņemti vērā un iekļauti projektā.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Valsts zemes dienests
Ekonomikas ministrija
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Jā
	Paredzēts vienkāršot būvju kadastrālās uzmērīšanas procesu.

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Jā
	Paredzēts vienkāršot būvju kadastrālās uzmērīšanas procesu.

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Jā
Apraksts
Projekts izstrādāts, lai būvju kadastrālās uzmērīšanas procesu un pakalpojumus vienkāršotu un nodrošinātu sabiedrību ar aktuāliem Kadastra informācijas sistēmas datiem par ēku.
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

